# Balatonakarattya Község Önkormányzat

**Polgármester**

Az előterjesztés törvényességi

szempontból megfelelő.

Balatonakarattya, 2016. február 16.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2016. február 18-ai rendkívüli ülésére.

**Tárgy : Szépkilátás Vendéglő pályázat elbírálása.**

**Előterjesztő:** Matolcsy Gyöngyi - polgármester

**Előkészítette:** Lukács Tamásné kirendeltség-vezető

**Tisztelt Képviselő-testület!**

Önkormányzatunk pályázatot írt ki a Szépkilátás Közösségi Házban található Büfé (bisztró) üzemeltetésére.

Két pályázat érkezett be. A Képviselő-testület a pályázati kiírásban az összességében kedvezőbb ajánlatot tévő pályázót hirdeti ki győztesnek.

Az első pályázó az F & B Kft. (címe: 1113 Budapest, Bartók Béla út 152. F épület, ügyvezetője: Revuczky Karion), a második pályázó APF Ingatlan Management Kft. (címe: 1201 Budapest, Vágóhíd u. 55., ügyvezetője: Bársony Gábor).

A két pályázó referenciáit összehasonlítva egyértelműen megállapítható, hogy véleményem szerint az alkalmasabb üzemeltető az F & B Kft.

Kérem a döntésnél figyelembe venni, hogy az épület elsősorban igényes, kulturális szolgáltatásokat kell, hogy nyújtson, és másodsorban ehhez kapcsolódva szolgáltathat vendéglátással kapcsolatos tevékenységet.

Nem cél, hogy az épület csak a vendéglátás szolgáltatás kapcsán legyen népszerű, nem ez az elsődleges szempont, hanem az, hogy igényes, és magas szintű elvárásoknak feleljen meg a szolgáltató.

Mindezekre tekintettel javaslom az F & B Kft. Recuczky Karion által képviselt cég győztesként való kihirdetését, azért is, mert a pályázó a nyitvatartási idővel kapcsolatos javaslatát módosította, mely miatt már részemről egyértelmű, hogy a kedvezőbb ajánlat az övé.

Balatonakarattya Község Önkormányzat Képviselő testülete a 7/2016. (II.04.) önkormányzati határozatábanmegbízta Ránky Péter képviselő urat, hogy a két pályázat összehasonlításához pályázati pontrendszert állítson össze, mely összeállítás után kerül kiválasztásra a nyertes pályázat. Ránky Péter képviselő úr írásban kérte a határidő 2016. február 19-éig történő meghosszabbítását.

Ránky Péter képviselő úr kidolgozott egy táblázatot, mely alapján több szempont szerint értékelhetjük a benyújtott pályázatokat.

A szolgáltatásnyújtás, valamint a beruházás tekintetében az F& B Kft. ajánlata a kedvezőbb, azonban a bérleti díj tekintetében az APF Kft. ajánlata a kedvezőbb.

Álláspontom szerint összességében a kedvezőbb ajánlatot az F & B Kft. ügyvezetője: Revuczky Karion tette.

Kérem a határozat-tervezet elfogadását.

**…../2016. (II.18.) önkormányzati határozat**

Balatonakarattya Község Önkormányzat Képviselő-testülete a Szépkilátás büfé üzemeltetésére beadott pályázatok közül az F & B Kft. (címe: 1113 Budapest, Bartók Béla út 152. F épület) által benyújtott ajánlatot választotta. A Képviselő-testület felhatalmazza a polgármestert a szerződés megkötésére.